33. schôdza NR SR - 3.deň - B. popoludní
Dátum: 2025-03-27
Poslanec: Karas, Daniel (SMER - SD)
Druh vystúpenia: Vystúpenie v rozprave

70. Vážený pán predsedajúci, vážené panie poslankyne, vážení páni poslanci, dovoľte mi predložiť návrh k vládnemu návrhu zákona o poskytovaní dotácií v pôsobnosti Úradu podpredsedu vlády Slovenskej republiky pre Plán obnovy a znalostnú ekonomiku, ktorý teraz v krátkosti odôvodním. Pozmeňujúcim návrhom sa upravuje vstup do zákona č. 523/2004 Z. z. o rozpočtových pravidlách verejnej správy, ktorých cieľom je reagovať na potreby, ktoré vzišli z aplikačnej praxe a nových skutočností. 1. Nakoľko štatistický úrad zaradil do sektora verejnej správy Slovenskú záručnú a rozvojovú banku, je potrebné nastaviť ju podobne ako Eximbanku, aby nebola zabrzdená rozpočtovými pravidlami pri výkone svojej agendy ako banka v súlade so zákonom o bankách. 2. Vytvára sa pre vládu možnosť splnomocniť ministra financií upravovať aj limity verejných výdavkov subjektom verejnej správy pri dodržaní celkového limitu verejných výdavkov. Ide o technické úpravy a presuny bez dopadu na rozpočet, ktoré aktuálne musí schvaľovať vláda. Ide o neefektívny proces z pohľadu rokovaní vlády a technických otázkach bez vplyvu na rozpočet. Ďalej aby sme mohli zautomatizovať a zrýchliť proces realizácie rozpočtových opatrení v prípade plánu obnovy a odolnosti rovnako ako zdrojov Európskej únie a nemuseli ste čakať na celý podpisový proces. 3. Ide o reakciu na kompetenčný zákon, aby Úrad pre podpredsedu vlády Slovenskej republiky pre Plán obnovy a odolnosti mohol byť zakladateľom právnickej osoby, keďže toto oprávnenie mal predtým ako súčasť úradu vlády. 4. Ide o implementáciu smernice, ktorou sa mení smernica o požiadavkách na rozpočtové rámce členských štátov, dopĺňa sa úloha pre ministerstvo financií vypracovávať a zverejňovať stanovisko k hodnoteniu vypracované Radou pre rozpočtovú zodpovednosť k výročnej správe o pokroku pri vykonávaní národného strednodobého fiškálno-štrukturálneho plánu. 5. Ide o úpravu limitov verejných výdavkov v nadväznosti na doplnenie v bode 2. Pán predsedajúci, skončil som a pristúpim k čítaniu znenia pozmeňujúceho návrhu, zastavte, prosím vás, časomieru. V súlade s ustanoveniami zákona Národnej rady Slovenskej republiky číslo 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci doplňujúci návrh k vládnemu návrhu zákona o poskytovaní dotácií v pôsobnosti Úradu podpredsedu vlády Slovenskej republiky pre Plán obnovy a znalostnú ekonomiku, tlač 592. Doterajší text návrhu zákona sa označí ako čl. I. a za § 9 sa vkladá nový čl. II., ktorý znie: " čl. II. Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení č. 747/2004 Z. z., 171/2005 Z. z., 266/2005 Z. z., 534/2005 Z. z., 584/2005 Z. z., 659/2005 Z. z., 275/2006 Z. z., 527/2006 Z. z., 678/2006 Z. z., 198/2007 Z. z., 199/2007 Z. z., 323/2007 Z. z., 653/2007 Z. z., 165/2008 Z. z., 383/2008 Z. z., 465/2008 Z. z., 192/2009 Z. z., 390/2009 Z. z., 492/2009 Z. z., 57/2010 Z. z., 403/2010 Z. z., 468/2010 Z. z., 223/2011 Z. z., 512/2011 Z. z., 69/2012 Z. z., 223/2012 Z. z., 287/2012 Z. z., 345/2012 Z. z., 150/2013 Z. z., 352/2013 Z. z., 436/2013 Z. z., 102/2014 Z. z., 292/2014 Z. z., 324/2014 Z. z., 374/2014 Z. z., 171/2015 Z. z., 357/2015 Z. z., 375/2015 Z. z., 91/2016 Z. z., 301/2016 Z. z., 310/2016 Z. z., 315/2016 Z. z., 352/2016 Z. z., 146/2017 Z. z., 243/2017 Z. z., 177/2018 Z. z., 372/2018 Z. z., 221/2019 Z. z., 134/2020 Z. z., 360/2020 Z. z., 423/2020 Z. z., 214/2021 Z. z., 310/2021 Z. z., 368/2021 Z. z., 503/2021 Z. z., 101/2022 Z. z., 113/2022 Z. z., 121/2022 Z. z., 137/2022 Z. z., 389/2022 Z. z., 402/2022 Z. z., 520/2022 Z. z., 72/2023 Z. z., 118/2024 Z. z., 142/2024 Z. z., 201/2024 Z. z. sa mení a dopĺňa takto: "1. V § 3 ods. 4 sa na konci pripája táto veta: "Na subjekt verejnej správy, ktorým je banka sa vzťahujú ustanovenia tohto zákona týkajúce sa zostavovania rozpočtu verejnej správy, realizácie rozpočtu verejnej správy, hodnotenia a plnenia rozpočtu verejnej správy a limitu verejných výdavkov.". 2. V § 4 ods. 3 v štvrtej vete sa za slovo " vláda" vkladajú slová "alebo na základe jej splnomocnenia minister financií". 3. V § 21 ods.10 sa za slová: "Úrad vlády Slovenskej republiky" vkladá čiarka a slová ", Úrad podpredsedu vlády Slovenskej republiky pre Plán obnovy a znalostnú ekonomiku.". 4. V § 30 ods. 4 sa na konci pripája táto veta: "Ministerstvo financií zverejňuje stanovisko k tomuto hodnoteniu.". 5. V § 30aa ods. 2 v piatej vete sa za slová: "subjektom verejnej správy" vkladá čiarka a slová: "správcom kapitol" a na konci sa pripája táto veta: " Vláda alebo na základe jej splnomocnenia minister financií môže v priebehu roka upraviť limity verejných výdavkov oznámené podľa piatej vety pri dodržaní celkového limitu verejných výdavkov.". V nadväznosti na vloženie nového článku sa vykoná súvisiaca legislatívno-technická úprava označenia § 10 na článok III a upraví sa názov zákona. Nový článok II nadobúda účinnosť 15. apríla 2025. Žiadam o vyňatie bodu 9 zo spoločnej správy na osobitné hlasovanie. Ďakujem, skončil som.